﻿ 1 Vioara Iubirii Era frig Era rece Era un frig rece Pînă şi serii îi era frig Ba, îi era chiar foarte frig acelei seri Căută seara dar nu găsi în jur nici o sursă de căldură Florile se închiseseră, iarba se îndoise spre pămînt, păsările cîntătoare se strînseseră una sub aripa celeilalte ca să poată adormi Pînă şi soarele, se retrăgea, apunînd tot mai departe, într-o zare de sticlă albastră Parcă nici şalul frunzişului des nu-I mai oferea adăpost Răceala acelui frig era umedă ca o saună, care îngheţase plină de aburi De vină era doar ceaţa Era prea umedă ceaţa să mai poată coborî la loc în Ocean, aşa că se sprijinea şi ea de umerii serii, deja înfrigurate Parcă-ar fi vrut să se încălzească la însăşi inima apusului ascuns de soare…”Măcar dacă- ar fi trecut cineva pe stradă, aşi avea cu cine schimba o vorbă, două şi m-aşi mai dezmorţi, gîndi seara, dar uite că şi lor le e frig Lor oamenilor îmbrăcaţi în haine reci” Înainte însă ca ultima pagină de lumină să însoţească soarele pe partea cealaltă a Pămîntului, la un capăt al străzii, se ivi o siluetă “Ah, îşi zise seara,iată că vine totuşi cineva“! Un necunoscut, înainta grăbit cu mantia fîlfîind după el ca-n desenele animate, cu gluga coborîtă neglijent peste frunte Dar silueta călca în paşi vechi, gînditori, neatenţi Şi apoi silueta nu părea singură Purta în braţe forma unei femei în miniatură Seara îl opri şi oricîtă teamă avea că ceaţa va auzi ce întreabă zise : Domnule, pe cine cauţi ? Pe Maestru, răspunse necunoscutul Seara se întristă : După ce vei pleca de la Maestru, mai stai o clipă cu mine ? Da, poate că mai stau Bine, atunci, intră aici Şi cu o umbră prelungă, seara îl conduse pe necunoscut la o poartă înaltă Nu suna că nu deschide Intră direct şi spune-i imediat ce vrei de la el Dar tu cine eşti ? întrebă silueta oprindu-se o clipă Eu, sunt începutul nopţii…răspunse plină de speranţă seara Necunoscutul intră Nu bătu mult Înţelese că s-ar putea să nu-i deschidă nimeni Aşa că deschise cu măsură uşa sculptată E cineva acasă ? De după o altă uşă sculptată, apăru Maestrul Ostenit, singur, aproape apatic Ce vrei ? V-am adus Vioara , Maestre ! Iat-o ! zise necunoscutul întînzind către Maestru cutia vişinie în formă de femeie în miniatură, a unei 2 viori Vă rog să vă uitaţi la ea Ce are ? întrebă Maestrul fără să se apropie Nu ştiu, răspunse amărît necunoscutul dezvelindu-şi capul cu respect Nu mai cîntă Numai Dvs o puteţi repara Ah ! duse Maestrul mîna dreaptă către inimă Eu nu mai repar de mult viori, pentru că nu mai vreau să cînt la viori care nu rămîn ale mele Si-apoi, nu sunt singur, am companie asta seară Mi s-a spus că mă veţi refuza ! zîmbi cu blîndeţe necunoscutul Dar am fost rugat să vă aduc această vioară Am venit de foarte departe să v-o aduc şi să v-o las Macar uitaţi-va la ea …Maestrul privi cutia închisă cu învăţată politeţe dar nu-şi ascunse dezinteresul Necunoscutul puse cutia pe masă si se retrase mai către perete Se uită in jur, nu era nimeni Doar pe canapea, aburul ceţii de afară se cuibarise între pernele brocate, aşteptînd ca Maestrul să-i mingîie indiferent oasele picioarelor îngheţate Urmă o linişte plină de jenă Cîndva, deranjat de un zgomot al oraşului îndepărtat, Maestrul se apropie de cutia ca o femeie in miniatură şi o deschise Într-o catifea încă roşie, se învelise o vioară de lemn cafeniu, decolorată ca o fată nebronzată “Asta a fost o vioară bună, tresări Maestrul Şi frumoasă Vioară de Meşter” Cu neaşteptată tandreţe, Maestrul ridică vioara şi o apropie de mîna sa dreaptă Se uită înăuntrul viorii, îi privi cu atenţie pieptul, gîtul, spatele, analiză starea popului de sub căluş şi observă desigur că nu are corzi Că nu mai are decît o singură coardă moale, răguşită, lipsită de muzică Nu trebuie reparată, spuse Maestrul Îi lipsesc trei corzi şi un Maestru care să cînte la ea I-am pus corzi bune Maestre şi tot n-a cîntat, se scuză necunoscutul Le-a rupt pe rînd, ca spicele înalte cînd te plimbi printr-un lan copt Nu ştiu de ce n-a rupt-o şi pe asta ! “A obosit ! Şi-a păstrat doar coarda ei sensibilă care probabil mai speră ! “ , gîndi cu o bruscă bucurie Maestrul Regretînd imediat că s-a bucurat, maestrul se auzi spunînd : S-o repar, s-o fac să cînte în mîinile mele pentru ca apoi s-o iei dumneata şi s-o duci cine ştie unde ? Nu mulţumesc ! Poţi pleca Şi ia şi vioara de pe masă, te rog Se supărase Maestrul Regreta că se emoţionase la soarta unei viori ostenite, că o dulce compasiune îi atinsese inima ca o batistă caldă de mătase parfumată Regreta că mai putea iubi Că mai putea repara viori cu sunete profunde Regreta că-i era teamă de un nou eşec sentimental Dar mai mult regreta că spusese aceste cuvinte iar acum aştepta cu ochii la noaptea plină de ceaţă de pe geam, să-l audă pe necunoscut închizînd cutia, luînd vioara şi ieşind Aştepta tăcînd, fără să poată spune ce gîndea de fapt : “Lasă-mi mie vioara asta” ! Dar în spatele lui era linişte Seara tăcuse pînă atunci ascunsă în perdeaua grea de catifea de la 3 fereastră Cu o mişcare complice, se apropie de marginile roşii care acopereau vioara Postavul se dădu la o parte atingînd singura coardă nestrînsă a viorii , iar coarda, murmură o veche melodie de dragoste : Mourir d’amour ! Fără să arate, Maestrul tresări de surpriza plăcută că nu s-a înşelat Da, de asta-şi rupea vioara corzile singură : ca să nu cînte oricine la ea Că dacă n-o va cînta Maestrul, mai bine să moară cu speranţa că El o va salva în ultima clipă Ea îl rugase pe necunoscut s-o ducă la Maestru Ea, vioara Numai el, Maestrul ar fi ştiut s-o cînte Dacă ar iubi-o şi el, singurul Maestru pe care ea, vioară dezamăgită, mai voia să-l iubească aşa cum se iubeşte ultima dată De sub apăsarea surdinei încă strînsă prea tare pe căluş, mumura tristul refren discret dar cu insistenţă Impresionat, Maestrul se apropie de cutie, luă arcuşul din spînzurătorile de pe capac, îl încordă din butonaşul lui de sidef şi îl trecu de cîteva ori,cu putere peste dreptunghiul de colofoniu ce aştepta parfumat în cutia sa separată Apoi, cu o mişcare neaşteptat de iute, tăie cu el ceaţa din salon, aşa cum ai tăia un pepene roşu cu spada Ceaţa pîrîi şi se dădu neputincioasă la o parte Aşezînd arcuşul pe marmora mesei, luă vioara cu mîna stîngă şi mîngîie cu mîna dreaptă şoldurile ei haşurate Apoi, cu infinită tandreţe strînse cheia de abanos pe care singura coardă a viorii se înfăşură grăbită Îmbrăţişă vioara cu gîtul aplecat spre inimă , apăsă degetele potrivite pe singura coardă tensionată, apoi cu mîna dreaptă porni arcuşul peste notele cîntecului de dragoste pe care vioara nu încetase să-l murmure Vibră deodată întunericul de dincolo de fereastră, fruntea încruntată a Maestrului şi mîna rece a serii în palma necunoscutului Schimbul de dragoste îmbujoră vioara în cel mai cald auriu, înfioră cerul obosit de frig, trezi păsările ascunse una sub aripa celeilalte, făcu frunzişul să freamete, deschise petalele florilor, încălzi umerii îngheţaţi ai sfîrşitului de noapte şi aduse în zarea vineţie, roşul infinit al răsăritului de soare Cît mă costă această vioară ? întrebă Maestrul pe necunoscut, în timp ce ascundea vioara cu o singură coardă la subsuoara dreaptă Nimic Este vioara Dvs A dorit să ajungă la Mestrul ei Vă aparţine Se retrase necunoscutul Pe drumul spre casă flirtă cu seara care se făcuse dimineaţă, o lăsă să-l conducă pînă în dormitor , baură împreună un pahar cu vin şi înainte de a adormi împreună pe aceeaşi pernă, se sărutară între ochi de somn uşor În partea cealaltă a oraşului, Maestrul şi Vioara lui , urcau pe o singură coardă bine acordată, unica scară capabilă să deschidă orice Zare : Iubirea Împărtăşită Atunci, soarele poate răsări ca o cireaşă coaptă într-un pom de Aur 4 CORINA CHIRIAC, 5 octombrie 2005, Buenos Aires 